81. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π.16514/338 της 13 Οκτ./9 Νοεμ.  1966 (ΦΕΚ Β΄ 654) Περί των ενδείξεων των κυτίων σιγαρέττων διπλωματικού προσωπικού. Λαβόντες υπ’ όψιν: 1)Την υπ’ αριθ. Κ.13259/307/25.8.1966 απόφασιν ημών «περί των ενδείξεων των κυτίων σιγαρέττων κλπ. καπνοβιομηχανικών προϊόντων». 2.Τας εν τη αποφάσει ταύτη επικαλουμένας διατάξεις. 3)Την υπ’ αριθ. 2083/14.9.1966 αναφοράν της Β΄ Εφορίας Καπνού Πειραιώς, αποφασίζομεν: Συμπληρούμεν την υπ’ αριθ. Κ.13259/307/ 25.8.1966 απόφασιν ημών και ορίζομεν όπως επί των κυτίων των σιγαρέττων των χορηγουμένων εις το διπλωματικόν προσωπικόν των εν Ελλάδι Πρεσβειών τίθενται εφ’ εξής ή αι ενδείξεις αι οριζόμεναι υπό της παρ. 1 της περιπτ. Β΄ της ανωτέρω αποφάσεως ή η ένδειξις «CIGARETTES EXPORT TRANSIT CIGARETTES». Η παρούσα δημοσιευθήτω δια της Εφημερίδος της Κυβερνήσεως. 